РЕПУБЛИКА БЪЛГАРИЯ
В И С Ш    С Ъ Д Е Б Е Н    С Ъ В Е Т

ПРОТОКОЛ № 2

от заседание на Комисия „Съдебна карта, натовареност и съдебна статистика” към Съдийската колегия на Висшия съдебен съвет,
проведено на 06 февруари 2020 г.

Днес, 06 февруари 2020 г. от 10,00 часа, се проведе заседание на Комисия „Съдебна карта, натовареност и съдебна статистика”  към Съдийската колегия на Висшия съдебен съвет, в състав:

ПРЕДСЕДАТЕЛ:

ЧЛЕНОВЕ:	ДАНИЕЛА МАРЧЕВА  

ДРАГОМИР  КОЯДЖИКОВ  
КРАСИМИР  ШЕКЕРДЖИЕВ 
	
Заседанието протече при следния дневен ред :

1.Предложение от административните ръководители на Софийски градски и Софийски районен съд относно корекция на индексите за резултатите от инстанционната проверка на съдебните актове по граждански и търговски дела в районните и окръжните съдилища.
 (Писмо вх.№ ВСС-668/21.01.2020 г.)

2. Предложение относно стимулиране на високо натоварени съдии чрез приложение на разпоредбите на чл. 233, ал. 6 изр. първо от ЗСВ и чл. 303, ал. 1 от ЗСВ.
(Внася г-жа Даниела Марчева – председател на КСКНСС)

3. Обсъждане резултата от дейност 1.3. по Проект „Създаване на модел за оптимизация на съдебната карта на българските съдилища и прокуратури и разработване на Единна информационна система на съдилищата“.

4. Предложение от административния ръководител на Районен съд – Стара Загора относно увеличаване на щатната численост на Районен съд – Стара Загора. 
(Писмо вх.№ ВСС -980/27.01.2020 г.)

5. Предложение от административния ръководител на Районен съд – Смолян относно увеличаване на щатната численост на Районен съд – Смолян.
 (Писмо вх.№ ВСС-753/22.01.2020 г.)

6. Искане вх.№ ВСС-8684/10.07.2019 г. от административните ръководители на Софийски градски съд и Софийски районен съд за провеждане на процедура за преназначаване на 10 (десет) съдии по реда на чл.194, ал.1 от ЗСВ.
(Отложена с решение по т.1 от протокол № 24/20.11.2019 г. на заседание на КСКНСС )

 	7. Искане от административния ръководител на Районен съд – Казанлък  относно увеличаване на щатната численост на Районен съд – Казанлък  с 1 (една) щатна бройка за длъжността „съдебен помощник “.
(Писмо вх.№ ВСС-1254/31.01.2020 г).

8. Искане от административния ръководител на Районен съд – Казанлък относно увеличаване на щатната численост на Районен съд – Казанлък  с 1 (една) щатна бройка за длъжността „съдия“.
(Писмо вх.№ ВСС-1255/31.01.2020 г).

9. Искане от административния ръководител на Административен съд – Варна относно определяне на статистически код в Номенклатурата към правилата за оценка на натовареността на съдиите по административни дела във връзка с изменението на чл. 285 от ЗИНЗС.
(Писмо вх.№ ВСС-1256/31.01.2020 г.)

10. Искане от административния ръководител на Административен съд – Бургас относно допълване на Номенклатурата със статистически шифри по административни дела и Приложение 1 към ПОНС.
(Писмо вх.№ ВСС-1294/03.02.2020 г.)

11. Доклад от Емилия Петкова гл.експерт в отдел „ЕИСС“, дирекция „ИТСС“ в АВСС относно създаване на нови шифри в Номенклатурата на статистическите кодове по наказателни дела и отнасянето им към групите по натовареност в Приложение № 2 към ПОНС.

По дневния ред: 

1.ОТНОСНО: Предложение от административните ръководители на Софийски градски съд и Софийски районен съд относно корекция на индексите за резултатите от инстанционната проверка на съдебните актове по граждански и търговски дела в районните и окръжните съдилища.
 (Писмо вх.№ ВСС-668/21.01.2020 г.)

Комисия "Съдебна карта, натовареност и съдебна статистика"
          към Съдийската колегия на Висшия съдебен съвет  
Р Е Ш И:

	1.1. Приема и изразява положително становище по предложението от административните ръководители на Софийски градски съд и Софийски районен съд относно корекция на индексите за резултатите от инстанционната проверка на съдебните актове по граждански и търговски дела в районните и окръжните съдилища.
Мотиви: Индексът с резултата от въззивната (касационна) проверка се поставя след връщане на делото в съда, където е образувано. Правилното и точно отразяване на резултата от инстанционната проверка е от значение за вярната преценка относно професионалната квалификация и умения на съдиите при тяхното атестиране и кариерното развитие. Съдебните актове могат да бъдат обжалвани или протестирани изцяло или отчасти.
Към настоящия момент частичната или пълна отмяна на съдебно решение в обжалваната част по отношение размера на присъденото обезщетение за неимуществени вреди по чл. 53 от Закона за задълженията и договорите (ЗЗД) се отразява по т. 3а, съответно т.5а от утвърдените с решение на Висшия съдебен съвет по пр. № 14/25.03.2015 г. Индекси за резултатите от инстанционната проверка на съдебните актове по граждански, наказателни и административни дела. Съгласно чл. 52 от ЗЗД обезщетение за неимуществени вреди се определя от съда по справедливост. Тази преценка сама по себе си съдържа субективен елемент. Именно поради това комисията споделя предложението на двамата административни ръководители, че частичната или пълната отмяна на съдебно решение в частта, касаеща размера  на присъденото обезщетение не е равнозначна на отмяна поради неправилна преценка на съдията по фактите и/или по правото и необходимостта да бъдат предвидени специални хипотези. 
Съгласно направеното предложение, новосъзданените индекси следва да отчитат единствено случаите, при които решението е частично или изцяло отменено в обжалваната част, което се основава единствено на различно прилагане на критерия за справедливост по чл. 52 от ЗЗД при определяне размера на дължимото обезщетение, без да са приети нови фактически положения.
Във връзка с гореизложеното и по-прецизното атестиране на съдиите, комисията счита за необходимо да изиска становище и от Комисията по атестирането и конкурсите при Съдийската колегия на ВСС, с оглед периодичното атестиране на магистратите и изготвянето на комплексна оценка от атестирането. 
1.2. Изпраща решението на комисията по т.1 ведно с предложението на Комисията по атестирането и конкурсите при Съдийската колегия на ВСС във връзка с осъществяване на правомощията й, за становище.
1.3. Да се внесе на заседание на комисията, след предоставяне на становище от Комисията по атестирането и конкурсите към Съдийската колегия на ВСС.

 2. ОТНОСНО: Предложение на г-жа Даниела Марчева относно стимулиране на високо натоварени съдии чрез приложение на разпоредбите на чл. 233, ал.6 изр. първо от ЗСВ и чл. 303, ал.1 от ЗСВ.

Председателят на КСКНСС г-жа Даниела Марчева докладва по точката: 
Прекомерната натовареност на една част от съдилищата в страната е комплициран проблем, който рефлектира в качеството и срочността на правораздаването, респективно в доверието в съдебната система. Голяма част от съдиите в натоварените съдилища ежедневно полагат неимоверни усилия, за да компенсират дефектите от този системен проблем, за сметка на времето за почивка и личен живот. 
 Освен използване на различни средства за решаване на проблемите, водещи или резултат от прекомерната натовареност, считам, че успоредно следва да бъдат използвани всички законови механизми за създаване мотивация на високо натоварените магистрати, както и при възможност да бъде овъзмезден трудът им по достоен начин.
Законовите способи за постигане на тази цел са няколко: 
1/ На първо място, разпоредбата на чл. 233, ал. 6, предл. 1 от Закона за съдебната власт /ЗСВ/ предвижда, че въз основа на степента на натовареност на съответния орган на съдебната власт Висшият съдебен съвет определя допълнително възнаграждение на съдия, прокурор или следовател. Пленумът на ВСС е доразвил тази хипотеза, уреждайки механизма за нейното прилагане в приетите от него Вътрешни правила за определяне и изплащане на средства за допълнителни трудови възнаграждения /приети с решение по протокол № 29/22.11.2018 г. изм. с решение по протокол № 28/21.11.2019 г.
Съгласно чл. 2 от Правилата, при наличие на финансови средства по §01-00 „Заплати“ по бюджетите на органите на съдебна власт и неизползвани наличности от предходната година по бюджета на съдебната власт, съдиите могат да бъдат стимулирани за постигнати резултати. Съгласно чл. 3, т. 3 от Правилата, в органите на съдебната власт могат да се получават допълнителни възнаграждения съгласно разпоредбата на чл. 233, ал. 6, изр.първо – въз основа на степента на натовареност на съответния орган на съдебната власт, като общият размер на сумите за един магистрат е до четири основни месечни заплати за годината /чл. 4 Правилата/. Размерът на конкретните допълнителни възнаграждения се прави по преценка на административния ръководител. 
	Тази уредба на условията за изплащане на допълнителни трудови възнаграждения с оглед натовареността на практика изисква от нас да предприемем следните последователни стъпки: да се определят въз основа на анализа на данните за натовареността за 2019г. съдилищата кои от тях работят в условията на свръхнатовареност; да се представят тези данни на КБФ към ПВСС за изпълнение на условията на чл.2 от Правилата- да се предоставят наличните финансови средства на административните ръководители на натоварените съдилища за изплащане на допълнителни възнаграждения на съдии с постигнати високи резултати. Считам също, че следва да се внесе предложение в КБФ за определяне въз основа на данните за натовареността на определени съдилища и в рамките на утвърдения неразпределен резерв по съответния параграф, на средства за осигуряване на суми за допълнително възнаграждение или поощряване на съдии във връзка с прилагането на цитираните по-горе законови разпоредби.
2/ На следващо място, друг способ, който би могъл да послужи за стимулиране на високо натоварените съдии, е предвидената в чл. 303, ал. 3  и чл. 304 от ЗСВ възможност за поощрение на съдии при постигнати високи резултати в тяхната дейност. Съгласно първата цитирана разпоредба Съдийската колегия на Висшия съдебен съвет може да поощрява съдии с отличие или награда за проявени висок професионализъм, образцово изпълнение на служебните задължения и високи нравствени качества. Отличията са служебна благодарност и грамота,  личен почетен знак, както и предсрочно повишаване в ранг, а наградите могат да бъдат парични или предметни, като законът допуска двете категории поощрение да могат да се комбинират.
В тази връзка считам, че като ресорна комисия, ангажирана с проблемите на натовареността на системата, бихме могли да поискаме информация от административните ръководители на свръхнатоварените съдилища за съдиите, които в дейността си през изминалата година са постигнали едновременно високо качество и разумни срокове при постановяване на актовете си, след което конкретните предложения да бъдат обсъдени от КСКНСС с оглед възможното алтернативно приложение на една от двете хипотези на чл.303 ал. ЗСВ - отличие или награда. 

	Във връзка с гореизложените мотиви предлагам Комисия „Съдебна карта, натовареност и съдебна статистика“да приеме следният проект на решение:
	1. Да се изготви доклад за свръхнатоварените съдилища въз основа на данните за 2019г., който да се обсъди на следващо заседание на КСКНСС във връзка с приложение на разпоредбата на чл.233 ал.6 изр.първо ЗСВ.
2. След приемане на решение за определяне на свръхнатоварените съдилища да се изиска от административните ръководители на тези съдилища информация за съдиите, които в дейността си през изминалата година са постигнали едновременно високо качество и разумни срокове при постановяване на актовете си,  с оглед приложението на чл. 303 –чл.304 ЗСВ. 

Комисия "Съдебна карта, натовареност и съдебна статистика"
       		 към Съдийската колегия на Висшия съдебен съвет  
Р Е Ш И:

2.1. Приема докладваното от г-жа Даниела Марчева предложение относно стимулиране на високо натоварени съдии чрез приложение на разпоредбите на чл. 233, ал.6, изр. първо от ЗСВ и чл. 303, ал.1 от ЗСВ.
 2.2. Отлага разглеждането на точката за следващо заседание на Комисията.

 3. ОТНОСНО: Обсъждане резултата от дейност 1.3. по Проект „Създаване на модел за оптимизация на съдебната карта на българските съдилища и прокуратури и разработване на Единна информационна система на съдилищата“.

Комисия "Съдебна карта, натовареност и съдебна статистика"
       		 към Съдийската колегия на Висшия съдебен съвет  
Р Е Ш И:

3.1. Отлага разглеждането на точката за следващо заседание на Комисията.

4. ОТНОСНО: Предложение от административния ръководител на Районен съд – Стара Загора относно увеличаване на щатната численост на Районен съд – Стара Загора. 
(Писмо вх.№ ВСС -980/27.01.2020 г.)

Комисия "Съдебна карта, натовареност и съдебна статистика"
       		 към Съдийската колегия на Висшия съдебен съвет  
Р Е Ш И:

4.1. Отлага разглеждането на точката за следващо заседание на Комисията, след приемане на обобщените статистически таблици за дейността на съдилищата за 2019 г.

5. ОТНОСНО: Предложение от административния ръководител на Районен съд – Смолян относно увеличаване на щатната численост на Районен съд – Смолян.
 (Писмо вх.№ 753/22.01.2020 г.)

Комисия "Съдебна карта, натовареност и съдебна статистика"
                 към Съдийската колегия на Висшия съдебен съвет  
Р Е Ш И:

5.1 Отлага разглеждането на точката за следващо заседание на Комисията, след приемане на обобщените статистически таблици за дейността на съдилищата за 2019 г.

6. ОТНОСНО: Искане вх.№ ВСС-8684/10.07.2019 г. от административните ръководители на Софийски градски съд и Софийски районен съд за провеждане на процедура за преназначаване на 10 (десет) съдии по реда на чл.194, ал.1 от ЗСВ.
(Отложена с решение по т.1 от протокол № 24/20.11.2019 г. на заседание на КСКНСС )

Комисия "Съдебна карта, натовареност и съдебна статистика"
                 към Съдийската колегия на Висшия съдебен съвет  
Р Е Ш И:

6.1. Отлага разглеждането на точката за следващо заседание на Комисията, след приемане на обобщените статистически таблици за дейността на съдилищата за 2019 г.

7. ОТНОСНО: Искане от административния ръководител на Районен съд – Казанлък  относно увеличаване на щатната численост на Районен съд – Казанлък  с 1 (една) щатна бройка за длъжността „съдебен помощник “.
(Писмо вх.№ ВСС-1254/31.01.2020 г).

Комисия "Съдебна карта, натовареност и съдебна статистика"
                 към Съдийската колегия на Висшия съдебен съвет  
Р Е Ш И:

7.1. Приема за сведение искането от административния ръководител на Районен съд – Казанлък  относно увеличаване на щатната численост на Районен съд – Казанлък с 1 (една) щатна бройка за длъжността „съдебен помощник“.
7.2. Изпраща искането от административния ръководител на Районен съд – Казанлък на Комисия „Съдебна администрация“ към Съдийската колегия на ВСС по компетентност.

 8. ОТНОСНО: Искане от административния ръководител на Районен съд – Казанлък относно увеличаване на щатната численост на Районен съд – Казанлък  с 1 (една) щатна бройка за длъжността „съдия“.
(Писмо вх.№ ВСС-1255/31.01.2020 г).
 
Комисия "Съдебна карта, натовареност и съдебна статистика"
                 към Съдийската колегия на Висшия съдебен съвет  
Р Е Ш И:

8.1. Отлага разглеждането на точката за следващо заседание на Комисията, след приемане на обобщените статистически таблици за дейността на съдилищата за 2019 г.

9. ОТНОСНО: Искане от административния ръководител на Административен съд – Варна относно определяне на статистически код в Номенклатурата към правилата за оценка на натовареността на съдиите по административни дела във връзка с изменението на чл. 285 от ЗИНЗС.
(Писмо вх.№ ВСС-1256/31.01.2020 г.)

Комисия "Съдебна карта, натовареност и съдебна статистика"
                 към Съдийската колегия на Висшия съдебен съвет  
Р Е Ш И:

9.1. Отлага разглеждането на точката за следващо заседание на Комисията. 

10. ОТНОСНО: Искане от административния ръководител на Административен съд – Бургас относно допълване на Номенклатурата със статистически шифри по административни дела и Приложение 1 към ПОНС.
(Писмо вх.№ ВСС-1294/03.02.2020 г.)

Комисия "Съдебна карта, натовареност и съдебна статистика"
                 към Съдийската колегия на Висшия съдебен съвет  
Р Е Ш И:

10.1. Отлага разглеждането на точката за следващо заседание на Комисията. 

11. ОТНОСНО: Доклад от Емилия Петкова гл.експерт в отдел „ЕИСС“, дирекция „ИТСС“ относно създаване на нови шифри в Номенклатурата на статистическите кодове по наказателни дела и отнасянето им към групите по натовареност в Приложение № 2 към Правилата за оценка на натовареността на съдиите.

Комисия "Съдебна карта, натовареност и съдебна статистика"
към Съдийската колегия на Висшия съдебен съвет
Р Е Ш И:

11.1. Приема доклада на Емилия Петкова - гл.експерт в отдел „ЕИСС“, дирекция „ИТСС“ относно създаване на нови шифри в Номенклатурата на статистическите кодове по наказателни дела и отнасянето им към групите по натовареност в Приложение № 2 към Правилата за оценка на натовареността на съдиите (ПОНС), с направените в него предложения.

11.2. Внася проект на решение  за допълване на Номенклатурата на статистическите кодове по наказателни дела и Приложения № 2 към Правилата за оценка на натовареност на съдиите в заседанието на Съдийската колегия на Висшия съдебен съвет, насрочено за 11.02.2020 г., като предлага на Съдийската колегия на ВСС да приеме следните решения:	
ПРОЕКТ
 
СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

1. Допълва Номенклатурата на статистическите кодове (шифри) по наказателни дела с нови шифри и разпределя същите в групите по натовареност в приложения № 2 към Правилата за отчитане степента на натовареност на съдиите, както следва:

- шифър 1214 за РС и шифър 51214 за въззивни дела в ОС, и двата с описание „Не попречване на извършването на очевидно тежко престъпление“ и законов текст „чл. 322 от НК“, като същите се включват в група „17. Хулиганство и самоуправство - чл. 323 - 325 НК, Телесна повреда по чл. 161 ал. 1 НК и други престъпления по глава Х НК“ на Приложение № 2.1 към Правилата за отчитане на натовареността на съдиите;

- шифър 2600 за ОС І-ва инстанция и шифър 7240 за АС, и двата с описание „Производство по ЗПИИСАННЛСМВЛС“, като същите се включват в група „29. ЧНД по Глава ХХХVІ от НПК и производство по чл. 249, чл. 250, чл. 288 и чл. 289 от НПК“ на Приложение № 2.2 към Правилата за отчитане на натовареността на съдиите.

2. Съществуващият шифър 2250 „Производство по ЗЕЗР“ за ОС І-ва инстанция се включва в група „29. ЧНД по Глава ХХХVІ от НПК и производство по чл. 249, чл. 250, чл. 288 и чл. 289 от НПК“ на Приложение № 2.2 към Правилата за отчитане на натовареността на съдиите.

3. За горните решения да бъдат уведомени съдилищата и разработчиците на деловодните системи, разработчика на ЦСРД и на СИНС, за съответното актуализиране на системите.

4. За решенията по т. 1 и т. 2 да бъде уведомен и разработчика на Единната информационна система на съдилищата - изпълнител на Дейност 3 „Разработване и внедряване на Единна информационна система на съдилищата“ в обхвата на проект „Създаване на модел за оптимизация на съдебната карта на българските съдилища и прокуратури и разработване на Единна информационна система на съдилищата“ по ОПДУ.

5. Горната промяна да бъде отразена в съответните материали, публикувани в раздела на КСКНСС на интернет страницата на ВСС.

ПРЕДСЕДАТЕЛ НА
				КОМИСИЯ „СЪДЕБНА КАРТА,

НАТОВАРЕНОСТ И СЪДЕБНА 
СТАТИСТИКА“:         / п /
	
           ДАНИЕЛА МАРЧЕВА

ЧЛЕНОВЕ НА КОМИСИЯТА:
			/ п /

          ДРАГОМИР КОЯДЖИКОВ

			/ п /

         КРАСИМИР ШЕКЕРДЖИЕВ